Αρχιτεκτονικός Σχεδιασμός της Μόνιμης Έκθεσης του Ιδρύματος Άγγελου και Λητώς Κατακουζηνού
Creators: name: Πίκου, Ειρήνη Μιχαήλ
Publisher: name: Aristotle University of Thessaloniki
Year: 2010
Subjects: Κατακουζηνός
Σπίτι-μουσείο
Αρχιτεκτονικός εκθεσιακός σχεδιασμός
Katakouzinos
House museum
Architectural exhibition design

description: Το αντικείμενο της παρούσας μεταπτυχιακής διπλωματικής εργασίας είναι ο αρχιτεκτονικός σχεδιασμός της μόνιμης έκθεσης του ιδρύματος «Άγγελος και Λητώ Κατακουζηνού». Πρόκειται για την έκθεση της συλλογής τους μέσα στο χώρο του ιδρύματος, ο οποίος είναι η οικία του ζεύγους. Το ίδρυμα συστάθηκε το 2000 και άνοιξε τις πόρτες του για το κοινό το 2008, μετά από την πλήρη αποκατάσταση του διαμερίσματος. Το διαμέρισμα από αρχιτεκτονική απόψη επανήλθε στην αρχική του μορφή. Είναι ένας χώρος περίπου 300 τ.μ. και βρίσκεται στην οδό Αμαλίας 4, στην καρδιά της Αθήνας, ακριβώς απέναντι από το κτίριο του Κοινοβουλίου και τον Εθνικό Κήπο. Εκεί στεγαζόταν το σπίτι και το ιατρείο του Άγγελου Κατακουζηνού, από το 1959, οπότε χτίστηκε η οικοδομή, έως το 1997, όταν πέθανε η Λητώ Κατακουζηνού. Ο Άγγελος και η Λητώ Κατακουζηνού δε θεώρησαν ποτέ τους εαυτούς τους συλλέκτες. Η συλλογή τους σχεδόν προέκυψε από τα δώρα και τις ευχαριστίες των στενών τους φίλων, που ήταν η λεγόμενη γενιά του ’30. Σχεδόν όλη η αφρόκρεμα του πνεύματος της Αθήνας αλλά και του εξωτερικού, ήταν στενοί φίλοι του Άγγελου Κατακουζηνού από τα φοιτητικά του χρόνια κιόλας. Η συλλογή λοιπόν είναι περισσότερο μια «συλλογή φίλων». Περιλαμβάνει πάνω από εξήντα πίνακες Ελλήνων και ξένων καλλιτεχνών, δεκάδες χαρακτικά, γλυπτά, πολλές επιστολές και φωτογραφίες, χιλιάδες βιβλία, μικρά αναμνηστικά, έπιπλα επώνυμων Ελλήνων και ξένων σχεδιαστών, χειροποίητα ρούχα κ.α. Στη μελέτη αυτή προσπαθήσαμε καταρχήν να αποδώσουμε ξανά στο χώρο την ατμόσφαιρα της κατοικίας, του σπιτιού (home), εκθέτοντας τη ζωή των Κατακουζηνών και το περιβάλλον της παρέας τους με φόντο την εποχή τους, την Αθήνα του 1960 και 1970. Επιλέξαμε να δώσουμε στον επισκέπτη τη δυνατότητα της «ανακάλυψης» της ιστορίας, της επιλογής του επιπέδου της πληροφορίας, την εμπειρία και τη γοητεία της «ανασκαφής». Ο στόχος είναι να αισθανθεί πρώτα μέσα στο σπίτι και μετά μέσα στο μουσείο. Η έκθεση λοιπόν εξελίσσεται μέσα στο σπιτικό των Κατακουζηνών, δίνοντας στον επισκέπτη την εντύπωση πως το περιβάλλον είναι σχεδόν όπως ήταν. Τον κάνει να αισθανθεί ότι μπαίνει μέσα στην κατοικία εκείνης της εποχής, όπου οι σπουδαίοι άνθρωποι που πέρασαν από εκεί άφησαν ο καθένας τους από κάτι. Του θυμίζει όμως, όπου χρειάζεται, ότι τελικά πρόκειται για ένα σύγχρονο μουσείο.
description: The objective of the present thesis is the architectural design of the permanent exhibition of the “Angelos and Lito Katakouzinos” foundation. The collection will be exhibited in the foundation’s quarters, at the former residence of the Katakouzinos couple. The foundation was established on 2000 and opened its gates to the public on 2008, after a full rehabiliation of the appartement to its original form. The 300sqm appartement is located on 4, Amalias str, in the heart of Athens, just across the house of Parliament and the National Garden. It served as home and surgery of Angelos Katakouzinos, from 1959, when it was built, until 1997, when Lito Katakouzinos died. Angelos and Lito Katakouzinos never considered themselves as collectors. Almost all objects of the collection are gifts or thank-offerings from their close friends, the so-called “’30s generation”. The literary and artistic elite of Athens as well as many renowned foreign intellectuals were close friends to Angelos Katakouzinos, even since his university years in France. Therefore, the collection should be better regarded as “a collection of friends”. The collection includes more than sixty paintings of either Greek or foreign artists, numerous engravings, sculptures, many letters and photographs, thousands of books, small souvenirs, pieces of furniture by well-known Greek or foreign designers, hand-made clothes etc. In our study we have primarily tried to convey a residential, homely atmosphere to the house-museum by exhibiting the life of the Katakouzinos couple and their friends, against the background of Athens in the ‘60s and ‘70s. We have chosen to provide the museum visitors with the capability to “discover” history, to choose the level of information, to live the experience and feel the fascination of an “excavation”. The aim is to make the visitors feel first “at home” and then “at the museum”. The exhibition takes place inside the Katakouzinos home, giving to the visitors the impression that the atmosphere of the house has not been touched by time. The visitors should feel that they enter a house of that period, where important people passed and left their footprint. But they should also be reminded, where needed, that they are actually inside a modern museum.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)